b'\n_START_ARTICLE_\nHasartm\xc3\xa4ng\n_START_SECTION_\nHasartm\xc3\xa4ngud ja seadused\n_START_PARAGRAPH_\nHasartm\xc3\xa4ngude m\xc3\xa4ngimisel on negatiivsed sotsiaalsed tagaj\xc3\xa4rjed. Sotsiaalsetel ja tihtipeale ka religioossetel p\xc3\xb5hjustel limiteerivad seadusandlikud organid hasartm\xc3\xa4ngude k\xc3\xa4ttesaadavust. M\xc3\xb5ned islamimaad keelavad hasartm\xc3\xa4nge m\xc3\xa4ngida; samas enamik riike reguleerib seda ala vastavate seadustega._NEWLINE_Mitmed jurisdiktsioonid keelavad hasartm\xc3\xa4nge v\xc3\xb5i reguleerivad neid litsentse v\xc3\xa4lja andes. Taoline reguleerimine v\xc3\xb5ib viia hasartm\xc3\xa4nguturismi (junkets) ning ebaseaduslike m\xc3\xa4ngukohtade tekkeni. Valitsuste sekkumine maksustamise kaudu on kaasa toonud hasartm\xc3\xa4ngufirmade ning valitsuste koost\xc3\xb6\xc3\xb6, kusjuures legaliseeritud hasartm\xc3\xa4ngud annavad riigile m\xc3\xa4rkimisv\xc3\xa4\xc3\xa4rse sissetuleku (n\xc3\xa4iteks Monaco v\xc3\xb5i Macau)._NEWLINE_USA f\xc3\xb6deraalseaduste j\xc3\xa4rgi on hasartm\xc3\xa4ngud Ameerika \xc3\x9chendriikides seaduslikud ning osariikidel on vabad k\xc3\xa4ed seda tegevusala reguleerida v\xc3\xb5i keelata. Hasartm\xc3\xa4ngud on Nevadas seaduslikud olnud juba alates 1931. aastast, olles osariigi majanduslikuks selgrooks, kusjuures Las Vegas v\xc3\xb5ib olla maailma k\xc3\xb5ige tuntum hasartm\xc3\xa4nguhuviliste sihtkoht. Atlantic Citys New Jersey osariigis legaliseeriti hasartm\xc3\xa4ngud 1976 ning Tunicas Mississippi osariigis 1990. aastal. Sellest alates on need linnad arendanud suuri kasiino- ning puhkealasid. Alates 1987 USA \xc3\x9clemkohtu tehtud soosivast otsusest on paljud indiaanih\xc3\xb5imud oma maadele rajanud kasiinod, et oma h\xc3\xb5imule raha teenida. Kuna h\xc3\xb5ime peetakse suver\xc3\xa4\xc3\xa4nseteks, on nad tihtipeale vabastatud osariigis kehtivatest hasartm\xc3\xa4nge keelavatest seadustest ning nende kohta kehtivad f\xc3\xb6deraalseadused. Lisaks sellele on pea iga osariik hasartm\xc3\xa4ngud loterii n\xc3\xa4ol juba seadustanud._NEWLINE_Tavaliselt on hasartm\xc3\xa4nge reguleerivates seadustes m\xc3\xa4rgitud, et m\xc3\xa4nguvahendid peavad andma v\xc3\xb5imalikult juhusliku l\xc3\xb5pptulemuse.\n_START_SECTION_\nKasiinom\xc3\xa4ngud\n_START_PARAGRAPH_\nSamal ajal kui enamikku m\xc3\xa4ngudest v\xc3\xb5ib m\xc3\xa4ngida raha peale ning pea iga m\xc3\xa4ngu, mida saab raha peale m\xc3\xa4ngida, v\xc3\xb5ib ka lihtsalt l\xc3\xb5bu p\xc3\xa4rast m\xc3\xa4ngida, pakutakse m\xc3\xb5ningaid m\xc3\xa4nge \xc3\xbcldiselt vaid kasiinos.\n_START_SECTION_\nFikseeritud koefitsiendiga hasartm\xc3\xa4ngud\n_START_PARAGRAPH_\nFikseeritud koefitsiendiga hasartm\xc3\xa4nge ning totot saab m\xc3\xa4ngida erinevate spordiv\xc3\xb5istluste peale. Lisaks sellele pakuvad paljud kihlvedude vahendajad fikseeritud koefitsiente paljudele muudele v\xc3\xb5imalikele tulemustele v\xc3\xa4ljaspool sporti nagu n\xc3\xa4iteks erinevate majandusn\xc3\xa4itajate liikumise suundadele ning ulatustele, telesarjade v\xc3\xb5itjatele (nagu n\xc3\xa4iteks Big Brother) v\xc3\xb5i erinevatele valimistulemustele[8]. Interaktiivsed panuste ostu-m\xc3\xbc\xc3\xbcgiportaalid pakuvad veel v\xc3\xb5imalust neid panuseid osta-m\xc3\xbc\xc3\xbca-vahetada.\n_START_SECTION_\nToto\n_START_PARAGRAPH_\n\xc3\x9cks k\xc3\xb5ige laiemalt levinud hasartm\xc3\xa4ngu vorme on panustamine hobuste v\xc3\xb5i koerte (hurtade) v\xc3\xb5iduajamistele. Panustamine v\xc3\xb5ib toimuda l\xc3\xa4bi toto teenusepakkujate v\xc3\xb5i v\xc3\xb5tavad panuseid vastu kihlvedude vahendajad isiklikult. Toto panused makstakse v\xc3\xa4lja vastavalt kindlaks m\xc3\xa4\xc3\xa4ratud koefitsientidele ning samas maksavad kihlvedude vahendajad kas vastavalt hetkel pakutavatele koefitsientidele mil panus tehakse v\xc3\xb5i keskmistele koefitsientidele toetudes mille nad on saanud v\xc3\xb5iduajamiste raja kihlvedude vahendajalt s\xc3\xb5idu alguses.\n_START_SECTION_\nSpordikihlveod\n_START_PARAGRAPH_\nSpordiv\xc3\xb5istluste peale kihlvedude s\xc3\xb5lmimisest on paljudes riikides saanud oluline meelelahutusteenust pakkuv majandusharu. N\xc3\xa4iteks panustavad miljonid britid igal n\xc3\xa4dalal jalgpallim\xc3\xa4ngude tulemuste peale.\n_START_SECTION_\nHinnavahe pealt kasumi teenimine kihlvedudes\n_START_PARAGRAPH_\nArbitrage betting ehk hinnavahe pealt kasumi teenimine kihlvedudes on teoreetiliselt riskivaba panustamiss\xc3\xbcsteem milles igale v\xc3\xb5imalikule m\xc3\xa4ngu tulemusele tehakse panus selleks, et saada kindel kasum peale m\xc3\xa4ngu l\xc3\xb5ppemist, s\xc3\xb5ltumata sellest millise tulemusega m\xc3\xa4ng l\xc3\xb5ppes. Arbitrage betting\'us on kombineeritud hasartm\xc3\xa4ng ning kasumi teenimine, mis toimib t\xc3\xa4nu paljudele kihlvedude vahendajatele kes turul panustamise v\xc3\xb5imalusi pakuvad, andes niiviisi v\xc3\xb5imaluse hinnavahe pealt kasumit teenida.\n_START_SECTION_\nMuud panustamise v\xc3\xb5imalused\n_START_PARAGRAPH_\nIga\xc3\xbcks v\xc3\xb5ib teise inimesega kihla vedada selle peale kas mingi v\xc3\xa4ide on t\xc3\xb5ene/v\xc3\xa4\xc3\xa4r v\xc3\xb5i mingi s\xc3\xbcndmuse kindlaks m\xc3\xa4\xc3\xa4ratud aja jooksul toimumise (back bet) /toimumata j\xc3\xa4\xc3\xa4mise (lay bet) peale. See juhtub tavaliselt siis kui kahel inimesel on erinevad, kuid v\xc3\xa4ga kindlad vaated m\xc3\xb5ne s\xc3\xbcndmuse toimumisele/toimumata j\xc3\xa4\xc3\xa4misele v\xc3\xb5i arvavad nad, et mingi v\xc3\xa4ide on t\xc3\xb5ene/v\xc3\xa4\xc3\xa4r. Kumbki pool ei looda mitte ainult panusega teenida vaid teevad panuse ka sellep\xc3\xa4rast, et n\xc3\xa4idata oma kindlust vaidlusaluse teema suhtes. Tulemuse v\xc3\xa4lja selgitamiseks peab olema m\xc3\xb5ni kindel v\xc3\xb5imalus. M\xc3\xb5nikord on panuse summa v\xc3\xa4ike n\xc3\xa4idates sellega seda, et tegemist on p\xc3\xb5him\xc3\xb5ttelise k\xc3\xbcsimusega, mitte raha teenimise eesm\xc3\xa4rgil tehtud panusega._NEWLINE_Panuste vahendamise kontorid lubavad klientidel koefitsiente nende valikul "osta" ja "m\xc3\xbc\xc3\xbca" (back and lay). M\xc3\xb5nes m\xc3\xb5ttes sarnaneb taoline s\xc3\xbcsteem b\xc3\xb6rsiga. M\xc3\xb5ned tahavad teha panuse millelegi (lootes, et see v\xc3\xb5idab) v\xc3\xb5i teha panuse millegi vastu (lootes, et see kaotab).\n_START_SECTION_\nPs\xc3\xbchholoogilised aspektid\n_START_PARAGRAPH_\nUuringud on n\xc3\xa4idanud, et hoolimata sellest, et paljud inimesed osalevad hasartm\xc3\xa4ngudes ajaveetmise v\xc3\xb5i teenimise eesm\xc3\xa4rgil on hasartm\xc3\xa4ngudel nagu igal k\xc3\xa4itumisel millega kaasneb ajukeemia muudatus, teatav v\xc3\xb5imalus muutuda m\xc3\xb5nede inimeste puhul ps\xc3\xbchholoogilist s\xc3\xb5ltuvust ning kahjulikku k\xc3\xa4itumist tekitavaks. M\xc3\xa4ngur v\xc3\xb5ib m\xc3\xa4ngida ka peale korduvaid kaotusi._NEWLINE_Vene kirjanik Dostojevski (kellel oli ka hasartm\xc3\xa4ngus\xc3\xb5ltuvus) kujutab oma novellis "M\xc3\xa4ngur" hasartm\xc3\xa4ngude ps\xc3\xbchholoogilisi eeldusi ning kuidas m\xc3\xa4ngimine v\xc3\xb5ib m\xc3\xa4ngurit m\xc3\xb5jutada. Ta seob m\xc3\xa4ngimise ning m\xc3\xb5tte "kiirelt rikkaks saamisest" pakkudes, et venelastel v\xc3\xb5ib olla teatud t\xc3\xb5mme hasartm\xc3\xa4ngude poole. Dostojevski n\xc3\xa4itab panustamise m\xc3\xb5ju raha teenimise eesm\xc3\xa4rgil 19. sajandi Euroopas. Venelaste ja hasartm\xc3\xa4ngude vaheline seos on andnud alust legendideks Vene ruleti p\xc3\xa4ritolu kohta.'